《送张无梦归天台》
宋代·李建中

紫殿谒宸极，赤城归旧山。
气清玄鹤下，语淡白云间。
路入翠微外，岩栖瀑布间。
何当一携手，相与语灵关。

作者简介：（945—1013）宋京兆人，字得中。太宗太平兴国八年进士。累官太常博士，曾表陈时政利害，序王霸之略，得太宗嘉赏。历知曹、解、颍、蔡四州。恬于荣利，好吟咏，每游山水，留题自称“岩夫民伯”。善修养之术，奉命参预校定《道藏》。官终判太府寺。善书札，行笔尤工，多构新体。好古勤学，多藏古器、名画。有集。